Ο ρόλος της πρώιμης νευρορραφής του παλίνδρομου λαρυγγικού στην αποκατάσταση κάκωσής του στη χειρουργική θυρεοειδούς και παραθυρεοειδών αδένων
Creators: name: Παπαδοπούλου, Ελισάβετ Χρυσολέων
Publisher: name: Aristotle University of Thessaloniki
Year: 2022
Subjects: Πρώιμη νευρορραφή
Παλίνδρομο λαρυγγικό νεύρο
Θυρεοειδεκτομή
Primary neurorrhaphy
Recurrent laryngeal nerve injury
Thyroid surgery

description: Εισαγωγή: Η κάκωση του παλίνδρομου λαρυγγικού νεύρου αποτελεί γνωστή επιπλοκή της χειρουργικής θυρεοειδούς και παραθυρεοειδών αδένων, που επηρεάζει σε σημαντικό βαθμό την ποιότητα ζωής των ασθενών. Παρά την πρόοδο της τεχνολογίας και τη δυνατότητα χρήσης νευροπαρακολούθησης διεγχειρητικά, εξακολουθεί να απαντάται στην κλινική πράξη, είτε ως παροδική πάρεση της σύστοιχης φωνητικής χορδής, είτε ως μόνιμη παράλυσή της σε ποσοστά που σύμφωνα με τα βιβλιογραφικά δεδομένα μπορεί να φτάνουν το 5% και το 10%.Στόχος: Ο στόχος της παρούσας συστηματικής ανασκόπησης είναι να εξεταστεί ο ρόλος και η αξία της πρώιμης, διεγχειρητικής νευρορραφής του παλίνδρομου λαρυγγικού νεύρου στην αντιμετώπιση διεγχειρητικής κάκωσής του. Μεθοδολογία: Διενεργήθηκε συστηματική ανασκόπηση της υπάρχουσας βιβλιογραφίας χρησιμοποιώντας ως βάσεις δεδομένων το PubMed, Google Scholar και Scopus, σύμφωνα με τις οδηγίες PRISMA. Ορίστηκαν σαφή κριτήρια εισαγωγής και αποκλεισμού μελετών και ακολούθησε αξιολόγηση της ποιότητάς τους με χρήση των Cochrane Collaboration’s Risk of bias tool και της Newcastle-Ottawa Scale. Αποτελέσματα: Από τη βιβλιογραφία προέκυψαν 18 μελέτες που πληρούσαν τα κριτήρια εισαγωγής και συμπεριλήφθησαν στην παρούσα συστηματική ανασκόπηση (5 αναδρομικές, 8 αναδρομικές συγκριτικές, 3 προοπτικές και 2 προοπτικές συγκριτικές). Σε όλες τις μελέτες παρατηρήθηκε βελτίωση της φωνητικής λειτουργίας έπειτα από πρώιμη νευρορραφή του παλίνδρομου λαρυγγικού, χωρίς πάντα να συνοδεύεται από στατιστική σημαντικότητα. Αυτή η βελτίωση φαίνεται να είναι συγκρίσιμη ή και ανώτερη από αυτή που επιτυγχάνεται με άλλες μεθόδους αποκατάστασης της κάκωσης του παλίνδρομου λαρυγγικού πληθυσμού και σε μερικές περιπτώσεις πλησιάζει τα επίπεδα που ανευρίσκονται στον υγιή πληθυσμό. Συμπεράσματα: Η διεγχειρητική επανανεύρωση του παλίνδρομου λαρυγγικού νεύρου δε χρησιμοποιείται ευρέως, αλλά τα έως τώρα δεδομένα τη καθιστούν βιώσιμη και ασφαλή εναλλακτική έναντι παραδοσιακών τεχνικών με καλύτερα μακροπρόθεσμα αποτελέσματα. Η πρώιμη νευρορραφή αποτρέπει την εμφάνιση ατροφίας της σύστοιχης φωνητικής χορδής με ταυτόχρονη διατήρηση του φυσιολογικού τόνου και του όγκου αυτής. Μεγάλες πολυκεντρικές προοπτικές μελέτες με χρήση τυποποιημένων πρωτοκόλλων μετεγχειρητικής παρακολούθησης είναι απαραίτητες για να μπορούν να εξαχθούν αξιόπιστα συμπεράσματα και να αξιολογηθεί καλύτερα αυτή η μέθοδος αποκατάστασης της κάκωσης του παλίνδρομου λαρυγγικού νεύρου, που φαίνεται πολλά υποσχόμενη και αξίζει να δοκιμαστεί.
description: Introduction: Recurrent laryngeal nerve injury is a well and long known complication of thyroid and parathyroid gland surgery that significantly affects the quality of life of patients. Despite the advances in technology and the possibility of using neuromonitoring intraoperatively, it still occurs in clinical practice either as temporary paresis of the corresponding vocal cord or as permanent paralysis in percentages that according to the literature data can reach 5% and 10%.Objectives: The aim of this systematic review is to examine the value of immediate intraoperative repair of the recurrent laryngeal nerve.Methodology: A systematic review of the existing literature was conducted using 3 databases: PubMed, Google Scholar, and Scopus according to PRISMA guidelines. Inclusion and exclusion criteria of studies were set, followed by a final evaluation of their quality using the Cochrane Collaboration’s Risk of bias tool and the Newcastle-Ottawa Scale. Results: From the search of the existing literature, 18 studies that met the inclusion criteria emerged and were included in the present systematic review (5 retrospective, 8 retrospective control studies, 3 prospective and 2 prospective control studies). An improvement in phonatory function and voice quality was observed in all of these studies after immediate recurrent laryngeal nerve reconstruction, although it was not always accompanied by statistical significance. This improvement appears to be comparable to or even higher than that achieved with other methods of repair of recurrent laryngeal injury and in some cases, it is approaching levels found in normal subjects. Conclusions: Intraoperative recurrent laryngeal nerve reconstruction is not widely used in clinical practice, but the evidence so far makes it a viable and safe alternative to traditional techniques with better long-term results. Early neurorrhaphy prevents the occurrence of atrophy of the ipsilateral vocal cord while maintaining its normal tone and bulk. Large multicenter prospective studies using standardized postoperative follow-up protocols are necessary to draw reliable conclusions and better evaluate this promising method of laryngeal nerve injury repair that should be considered whenever possible.